**AHMAD A’ZAM**

**ODAMOVIGA UCHYOQLAMA QARASH**

*Turkum novella*

1. SURATI

Bu odam juda toza yuradi.

Bu odam juda ozoda kiyinadi.

Bu odam juda chiroyli sơzlaydi, gapidan adashmaydi va hech qachon ơzini yơqotib qơymaydi.

Bu odamni kơrganda beixtiyor ơzingizning chang-chungga belanib, terlab-pishib yurishingizni, shimingiz dazmollanmay, kơylagingiz yoqasi notoza ekanligini ơylaysiz (aslida hech biri shunday emas, lekin sizga shunday tuyulaveradi) va shu zahoti, uyasidan qulab tushgan polaponlardek, xayolingizga lop etib kelib qolgan shu kuydi-pishdi ơylaringizning ham betartib, uzuq-yuluq hamda chala ekanligini anglab, dovdirab turaverasiz — bu odamning qarashlari uning naqadar muzayyan va ravon mushohada qilishini kơz-kơz qiladi.

Bu odam juda batartib ơylaydi — ơylashda uning ơz tartibi bor.

Bu odam yana kơp yơllardan yura oladi — uning yuradigan ơz yơllari bor.

Bu odam yana tillari osmonni yalagan olovlar ichidan kuymay chiqib kelaveradi.

Bu odam yana tơlqinlari kơkka sapchigan suvlar ustidan botmay yuraveradn.

Bu odam parrixta musichalarning ham kơnglini topadi.

Bu odam kulcha bơlib turgan ilonlarning ham tilini biladi.

Bu odam tağin ơlayotgan dơstga iljayib qaraydi, Bu odam tağin tish qayragan dushmanga kulib boqadi.

yana... bu odam botayotgan oftobning qontalash barkashiga qaragancha, oğzini katta ochib, “hay-yiy” degan tovush chiqaryab, bamaylixotir esnaydi; esnoqdan badani yayrab, kơzlariga yosh chiqib ketadi.

Bu odamni tabiat yarlaqagan — uning

zaxa emagan shaftoliday,

tish tegmagan jonoqi olmaday,

qơl tegmagan hurkak siynaday,

onasi, yơq, rơzğor ơpmagan bokira qizday toza, ozoda, hali unniqmagan, hali dunyo kơrmagan,

dunyodagi vijdonlar ichida eng chiroylisi bơlmish vijdoni bor!

Bu vijdonni u har qanday kơzdan asraydi; hech kimga bermaydi, kơrsatmaydi.

Bu vijdonni u shamollar tegmaydigan, suvlar ơtmaydigan, olovlar yalamaydigan, nigohlar tushmaydigan qilib ơrab-chirmab, kơnglining tubiga bekitib qơygan va badanini vijdonining ustida pilla qilib ơrab olgan.

Qachon pilla ichidagi ğumbak kapalakka aylanib, pillani teshib chiqadi va qanaqa tuxum qơyadi —buni bilolmaymiz.

Bu odam esa savolga javob qilmaydi: u iljayganicha kơnglingizning ochiq eshigidan ơtib, tơxtamay, nariyoğidan chiqib ketaveradi.

2. SIYRATI

Bu odam yana ustidan qulflab ơtiradi.

Siz bilan bizga — ustidan qulflamaydigai odamlarga uyda ơtirganimizda qulfning keragi yơq: odam bor uyga dơst kelishi, qơshni kirishi mumkin; dushman esa uyimizga kelmaydi, u katta yơlda oyoğimizdan chaladi.

Ơz uyida ustidan qulflab ơtiradigan bu odam esa dơstdan yo, deylik, ơğridan qơrqmaydi, egali uydan ơğri qơrqadi — u ham ơzini tơğrilarga kơrsatmaslik payida bơladi; bu odam dunyodan hadik oladi: u tashqaridagi olam kirib keladigan eshikka qulf urib, tağin dunyo uyimga kirib-netib qolmasin, deb hushyor ơtiradi.

Mayli, deylik — uy ơziniki bơlganidan keyin, bilganini qilmaydimi?

Lekin bu odam kơchaga chiqqanda ham oftobga, havoga, qushlar sayroğiga, kơchaning ơziga, kơchadagi odamlarga, odamlarning bergan salomiga ham hadik bilan, tağin kơnglimga kirib ketmasin deb juda hushyor saraydi.

Bunisiga ham mayli, deylik — kơchadagi odamni sen nega bunaqa… ơzingdan-ơzing xavfsirab yuribsan, deb qisti-bastiga ololmaymiz.

Lekin bu odam ơzining kơnglidan ham shubha qiladi — yopiray, biron sơz, biron fikr, biron beboshvoq hayajon chiqib ketmasin, deb kơnglini ham qulflab yuradi: oğziga mahkam, odamlar bilan gaplashmaslik chorasini qilolmasa, noiloj, oğzini ochmay sơylaydi.

3. TURMUSH TARZI

Bu odam faqat uyinigina vatan deb biladi: tơrt devor bilan ơralgan uyini ơz mamlakatim deb hisoblaydi.

Bu odam ơzi shu mamlakatining siyosatini yuritadi — baayni qadimgi poshsholardek.

Mamlakatining tashqi siyosati borasida ham bu odam hushyorlikni qơldan bermaydi, mamlakatiga chegaradosh “mamlakatlar” bilan (bu odam qơshnilarining uyini ham xuddi ơzinikiga ơxshagan xorijiy mamlakatlar deb hisoblaydi) bordi-keldi muomalalarida qat'iy bir tartibga amal qiladi: ularning ichki ishlariga aralashsa ham, ơzining ichki siyosatiga aralashishlariga izn bermaydi; bu odam ơsha mamlakatlarning elchilari bilan (nosoğlom tasavvurni qarang!) ơz mamlakatining yagona va mutlaq hokimi sifatida juda ustalik bilam munosabatda bơladi: davlat sirlarim chiqib ketmasin, deb oğzini ochmay gaplashadi.

Mamlakat fuqarosiz bơlmaydi albatta: bu odamning mamlakatida ham fuqarolar bor: xotini, bolalari... Xotin ham, bolalar ham bu odam yuritgan siyosatni ma'qullaydi. Shunga qarab, bu mamlakatdagi-lar yakdil, yaktan yashar ekanlar, degan xulosaga ham kelishimiz mumkin edi, lekin sal chatoği bor.

Bizning tushunchamizdagi mamlakatda fuqarolar ơz davlatining hamma ishlaridan doimo boxabar, tơğriroği, ichki va tashqi siyosatni ularning ơzlari belgilaydi. Lekin bu odamning mamlakatidagi siyosatdan uning fuqarolari voqif emas. Mutlaq hokim ularni siyosatga aralashtirmaydi: xotin — xotin, bola — bola! Shuning uchun ham bu mamlakatda har xil saylovlaru namoyishlar, bơyin tovlashu ğalayonlar yơq. Ơzingiz ơylang, axir, kimga qarshi ğalayon kơtariladiyu mutlaq hokim ağdarilsa, ơrniga uning ơzidan boshqa yana kimni qơyish mumkin? Sal chatoği bor, deyishimizning boisi ham shunda — demokratiya degan suv bilan havodek zarur aqida bu mamlakatning ichki siyosatiga halal beradi.

Ana shuni ơylagan tơrt devor hokimi qơl ostidagilar bilan hushyorlikni unutmay munosabatda bơladi: ya'ni xotin zotiga sir bermaslikni, bolali uyda sir yotmasligini biron daqiqaga ham esdan chiqarmaydi.

Bu odam uyidagilar bilan ham oğzini ochmay sơylashadi!

Endi bu mamlakatning iqtisodi, madaniyati, muhiti, tuzum-tutumi qanaqa ekan, mutlaq hokim davlatni idora qilishdek sermashaqqat ishni qanday uddalar ekan, deb qiziqsinishimiz turgan gap.

Biz bu odamning toza yurishiga, ozoda kiyinishiga, chiroyli sơylashiga, ơzini yơqotib qơymasligiga, muzayyan va ravon mushohada yuritishiga, suvda chơkmay, ơtda kuymay yurishiga, musichalarning ham, ilonlarning ham kơnglini birdek topishiga, dơstga ham, dushmanga ham birdek qarashiga kơzni katta ochib qaraylik—ishlari yaxshi bơlmasa, botayotgav oftobga qarab shunday esnarmidi?!

Qaramang unga — esnoq yuqumli bơladi, axir!